วันนี้มาหาอาหารง่ายๆกินกันแถวอำเภอวารินชำราบไม่รู้จะกินอะไรดีแต่อยากกินน้ำแข็งใสพอผ่านร้านนี้เห็นมีน้ำแข็งใสขายและมีข้าวด้วยเลยลองแวะดู ร้านใบกระเพราเป็นร้านอาหารตามสั่งเล็กๆที่ไม่ธรรมดา รสชาติอาหารแต่ละอย่างทำออกมาได้ถูกปลามากเลย แถมราคายังน่าคบอีกด้วย เห็นท่าคงจะได้แวะมาบ่อยๆซะหล่ะ

ที่ตั้ง : ร้านใบกระเพราตั้งอยู่ที่ถนนสถลมาร์ค หรือถนนเส้นไปม.อุบล ร้านอยู่แถวๆตลาดวาริน ตรงข้ามกับร้านขายอุปกรณ์เสริมสวย ข้างๆร้านสมบัติวีดีโอ อยู่ติดกับถนนใหญ่เลย

บรรยากาศ : ตัวร้านเป็นอาคารพาณิชย์คูหาเดียวเป็นร้านเล็กๆ ตอนหาจึงตั้งสังเกตดีๆนิดนึง ภายในร้านก็เรียบง่าย มีที่นั่งประมาณ8โต๊ะ โต๊ะเป็นไม้ที่เล่นสีสันสวยแบบเรียบๆดี และทุกโต๊ะจะมีกล่งโดมิโนวางไว้ทุกโต๊ะ เพื่อให้ลูกค้าได้เล่นระหว่างรออาหาร เป็นไอเดียที่ดีเลยทำให้ไม่รู้สึกเบื่อสนุกดี ^_^

บริการ : ร้านนี้เป็นร้านเล็กๆ ทำกันในครอบครัว เจ้าของร้านเป็นทั้งคนรับรายการ คนเสริฟ และคนคิดเงิน มีคุณแม่เป็นแม่ครัวฝีมือเยี่ยม เลยอาจต้องรออาหารนานนิดนึง แต่เราก็ไม่รู้สึกว่ารอนานเพราะเล่นเจ้าโดมิโนจนเพลินเลย ขนาดอาการมาเสริฟแล้วยังเล่นต่อ อิอิ ติดลม การบริการก็โอเค

เมนูอาหาร : ร้านก็จะมีเป็นพวกอาหารตามสั่งจะเอาแบบราดข้าวหรือสั่งแยกเป็นกับข้าวก็ได้และก็มีน้ำแข็งใสขายด้วย สำหรับอาหารที่สั่งมาวันนี้สั่งมาแบบเป็นกับข้าวก็มี 
- ปลาราดพริก ราคา 60 บาท เมนูนี้ขอยกให้เป็นพระเอกของร้านเลยค่ะ ใครได้มาต้องสั่ง เป็นปลากระพงหั่นชิ้นพอดีๆทอดให้กรอบนอกนุ่มในแล้วนำมาคลุกกับน้ำที่มีรสชาติออกเป็นสามรส หวาน เค็ม และเผ็ด ลงตัวพอดีๆแล้วโรยหน้าด้วยใบกระเพราทอดกรอบหอมๆ ทานกับข้าวสวย อร่อยจนต้องขอเบิ้ลเลยทีเดียว รสชาติดีมากๆ แถมราคายังไม่แพงอีกด้วย เป็นเมนูที่ติดใจมากเลยค่ะ ^_^
- ต้มยำกุ้ง ราคา 60 บาท สำหรับถ้วยนี้ก็รสดีกลมกล่อม แต่ไม่ค่อยเข้มข้นมากเท่าไหร่ รู้สึกยังไม่ค่อยถึงเครื่องต้มยำเท่าที่ควร แต่รสอร่อยใช้ได้เลยนะ ไว้ซดคล่องคอดี
- ไข่เจียวกุ้ง ราคา 50 บาท เป็นไข่เจียวที่ให้เนื้อกุ้งมาเยอะพอสมควรไม่ได้มีแต่วิญญาณ ทอดออกมาได้ฟูกรอบดี รสชาติก็ออกเค็มๆนิดๆ ทานกับข้าวและต้มยำจะพอดีเลย
- ไก่ทอด ราคา 50 บาท เมนูชอบตรงที่ร้านจะนำไก่ตัวไม่ใหญ่มาทำ ทอดมาค่อนข้างกรอบ รสเค็มๆมันๆ แทะกินเพลินๆ อร่อยดี
- ข้าวต้มหมู ราคา 40 บาท ข้าวต้มที่ต้มมาได้ไม่เละมากตัวข้าวยังเป็นเม็ดให้ได้เคี้ยวอยู่ น้ำซุปก็รสกลมกล่อมดี ที่สำคัญได้ปริมาณเยอะมาก กินแทบจะไม่หมด
- สุกี้ทะเล ราคา 50 บาท สุกี้ให้เยอะทั้งผักเส้นและของทะเล รสชาติกลมกล่อมอร่อยอีกหล่ะ
ส่วนของหวานและเครื่องดื่มที่สั่งมามี
- น้ำแข็งใส ราคา 40 บาท คือทีแรกสั่งปังเย็นไปแต่ทางร้านเค้าบอกว่าขนมปังและเครื่องราดหมด เหลือแต่โกโก้ครั้น แต่ด้วยความที่ณตอนนั้นอยากกินน้ำแข็งใสมากและขี้เกียจหาร้านอื่นเลยได้แค่น้ำแข็งใสแบบธรรมดาราดน้ำแดง น้ำเชื่อมที่คล้ายซอสชอคโกแลคสูตรของทางร้าน และโรยโกโก้ครั้ชมา ก็โอเครตัวน้ำเชื่อมทำให้เมนูธรรมดาอร่อยอย่างไม่น่าเชื่อ ตักกินคลายความอยากได้ดีทีเดียว ถึงเครื่องจะน้อยแต่ก็อร่อยได้
- มะนาวโซดา ราคา 20 บาท ทางร้านใช้เป็นน้ำมะนาวที่สำเร็จรูปไม่ใช่น้ำมะนาวสดผสมกับโซดา ก็กินแล้วสดชื่นดี

โดยรวมแล้วเป็นร้านอาหารตามสั่งเล็กๆ ที่ซ่อนความอร่อยไว้เพียบ เล็กพริกขี้หนูจริงๆ รสชาติอาหารอร่อย ราคาสบายกระเป๋า มีกิจกรรมให้ทำระหว่างนั่งรอ เป็นร้านที่คุ้มค่าต่อการมาฝากท้องจริงๆ มื้อนี้ที่สั่งไปสำหรับ 5 คนค่าเสียหายแค่ 300 กว่าบาทเอง คุ้มจริงๆ

รสชาติ ☆☆☆☆☆
บรรยากาศ ☆☆☆
บริการ ☆☆☆ ครึ่ง
ความคุ้มค่า ☆☆☆☆
โดยรวม ☆☆☆☆

????????????????????????